Middelsstore (9-15 millimeter), avlange, hvelvede, blanke, mørke skyggebiller, ofte med metallisk glans. De kjennes på relativt smal forkropp. Antennene er trådformede, hodet med ganske store, rundede fasettøyne. Pronotum er rektangulært med litt utstikkende bakhjørner, mye smalere enn dekkvingene. Disse har fine punktstriper. Artene i denne slekten er ikke påfallende hårete.